7. ΝΟΜΟΘΕΤ. ΔΙΑΤΑΓΜΑ της 1/2 Φεβρ. 1932. Περί συμπληρώσεως και τροποποιήσεως των περί προστασίας της δραχμής μέτρων. Άρθρ.1.-(Ερμηνεύονται τα άρθρ. 1 και 9 του Α.Ν. 8/8 Οκτ. 1931, ανωτ. αριθ. 6α). Άρθρ.2.-1.Αι Τράπεζαι ή άλλα πιστωτικά Ιδρύματα υποχρεούνται να υποβάλλωσιν εις την Τράπεζαν της Ελλάδος τα υπό των νόμων περί προστασίας του Εθνικού νομίσματος και των επί τη βάσει τούτων εκδιδομένων σχετικών αποφάσεων επιβαλλόμενα στοιχεία, ως και πάσαν άλλην ζητουμένην υπό της άνω Τραπέζης πληροφορίαν εν σχέσει προς το συνάλλαγμα, εντός της τασσομένης εκάστοτε υπό της Τραπέζης ταύτης προθεσμίας. 2.Εις την Τράπεζαν ή πιστωτικόν Ίδρυμα, ήτις δεν ήθελε υποβάλει εντός της τασσομένης προθεσμίας τα ζητούμενα στοιχεία ή πληροφορίας, δύναται να επιβάλληται δι’ αποφάσεως του Υπουργού της Εθνικής Οικονομίας δι’ εκάστην παράβασιν πρόστιμον μέχρι δραχμών πεντήκοντα χιλιάδων υπέρ του Δημοσίου. 3.Εν περιπτώσει ανακριβείας ή ανειλικρινείας των διδομένων στοιχείων ή απαντήσεων οι συνυπογράφοντες τας σχετικάς καταστάσεις και τας διδομένας πληροφορίας τιμωρούνται, εγκλήσει του Υπουργού της Εθνικής Οικονομίας, δια φυλακίσεως μέχρι τριών μηνών. 4.Υπεύθυνοι δια την τήρησιν της ανωτέρω διατάξεως καθίστανται προσωπικώς οι Διοικηταί ή οι έχοντες την γενικήν διεύθυνσιν των Τραπεζών ή πιστωτικών Ιδρυμάτων, υποχρεούμενοι να προσυπογράφωσι τας σχετικάς καταστάσεις και τας διδομένας απαντήσεις. Προκειμένου περί των Υποκαταστημάτων ή Πρακτορείων των Τραπεζών και πιστωτικών Ιδρυμάτων, υπεύθυνοι είναι οι προϊστάμενοι των Υποκαταστημάτων ή Πρακτορείων. 26.Β.α.5-7 Προστασία του Νομίσματος Άρθρ.3.-Κατά την διάρκειαν της ισχύος του από 28 Σεπτ. 1931 Α.Νόμου «περί προστασίας του Εθνικού νομίσματος», ως ούτος συνεπληρώθη υπό του ετέρου από 8 Οκτ. 1931 Α.Νόμου «περί συμπληρώσεως του από 28 Σεπτ. 1931 περί προστασίας κλπ. νόμου», προκειμένου περί συναλλαγματικών εκδεδομένων εν τη αλλοδαπή εις ξένον νόμισμα και πληρωτέων εν Ελλάδι το διαμαρτυρικόν συντάσσεται εντός δεκαπέντε ημερών από της επομένης της λήξεως αυτών. Η ημέρα της λήξεως δεν λαμβάνεται υπ’ όψει. Η δια τας συναλλαγματικάς ταύτας αγωγή επιδίδεται εντός δέκα πέντε ημερών από της συντάξεως του διαμαρτυρικού. Κατά τα λοιπά, και ιδία ως προς την επέκτασιν των προθεσμιών, εφαρμόζονται αι γενικαί διατάξεις. 2.Προκειμένου περί συναλλαγματικών ή γραμματίων εις διαταγήν εκδεδομένων εν τη αλλοδαπή ή ημεδαπή εις ξένον νόμισμα και πληρωτέων εν Ελλάδι, κυκλοφορησασών εν τη αλλοδαπή ληξασών δε μετά την 27 Σεπτ. 1931 και μέχρι της ενάρξεως της ισχύος του παρόντος το διαμαρτυρικόν συντάσσεται εντός τριάκοντα ημερών από της ισχύος του παρόντος Ν.Δ/τος. 3.Δια το χρονικόν διάστημα από της λήξεως των ως άνω συναλλαγματικών ή γραμματίων εις διαταγήν μέχρι της ημέρας της κοινοποιήσεως της αγωγής λογίζονται τόκοι κατά την διάρκειαν της ισχύος του παρόντος και εκτός εναντίας συμφωνίας προς 6%. Άρθρ.4.-Δι’ αποφάσεως του Υπουργικού Συμβουλίου δημοσιευομένης εις την Εφημερίδα της Κυβερνήσεως δύναται ν’ απαλλαγή εν όλω ή εν μέρει η Τράπεζα της Ελλάδος του κατά το άρθρ. 63 του Καταστατικού της οφειλομένου υπ’ αυτής φόρου εις περίπτωσιν ελαττώσεως του καλύμματος κάτω του ορίου των 40%. Άρθρ.5.-Το παρόν Ν.Δ/μα υποβληθήσεται εις τας Βουλάς προς κύρωσιν ευθύς ως αύται συνέλθωσιν. 